Lolland-Falsters Stifts-Tidende, 1837-08-11
Kjøbenhavn har i de sidste 14 Dage været usædvanlig rig paa ulykkelige Begivenheder; iblandt disse nævne vi tvende Selvmord, hvoraf man angiver Forførelse og Brud af Ægteskabsløfte som Grund til det ene og tvende Vaadesdrab, det ene ved Livjægernes Recrutters Øvelseskydning, det andet ved et Feilskud paa Jagten. (Kbhpst.) Det glæder os, hedder det i f. Bl., at kunne underrette vore Læsere om, at Cancellieraad Lornsen fra Rio Janeiro er ankommet til Marseille og alt derfra har begivet sig paa Reisen til sit Hjem. Har Lorsen forseet sig, da har han haardt bødet derfor, og det bør da nu vel være glemt fra alle Sider; men hvad der ikke kan og ikke bør være glemt og ikke vil glemmes nogensinde, det er, at han er en retskaffen og talentfuld Mand. Vi haabe, at han nu ved at vende hjem fra sit frivillige Exil, vil finde en hæderlig og nyttig Virkekreds i det Land, for hvilket han har bragt saa store Offere Naar man trænger til Folket, saa er Folket godt, forstandigt, indsigtsfuldt, o. s. v., sige Kjøbenhavnsposten i nogle Betragtninger, den anstiller over den sidst udkomne Beretning fra Bestyrelsen for det thorvaldsenske Museum, og hvori den vel lader den liberale Aand hvori den er affattet vederfares fuld Ret, men dog mener, at dersom der ved den første Subskription var indkommen saameget at Sagen derved kunde være fremmet uden videre Penge-Understøttelse, kunde det have været meget tvivlsomt om Deeltagerne vare blevne sikkrede en saadan Deelagtighed i dette Fælledsanliggende som nu er tilstaaet dem. Det er imidlertid ikke alene naar man trænger til Folket at man skal erkjende hvor megen sund Sands og Ædelsind, der boer hos det, men denne Overbeviisning bør stadigen næres af alle Folkets Ledere, saa at de til enhver Tid ere villige til at give Folket hvad Folkets er og derfor mener bemeldte Blad, at Trykkefriheds=Selskabets Bestyrelse handler urigtigen naar det ikke støtter sig paa Folket og derved fra en stor forelig Association synker ned til at blive en Godtkjøbs=Boghandel. Et meget advarende Exempel paa hvad Udfald saadanne Foretagender faae, som, uagtet de ere grundede af og ved Folket, dog udelukkes fra dets Bestyrelse og Deeltagelse, giver i denne Tid Selskabet for moralsk fordærvede Personers Forbedring, thi skjøndt denne Sag fra Begyndelsen understøttedes med en sjælden Kraft af Folket, er den dog nu ved den selvvalgte Bestyrelses uhensigtsmæssige Handlinger geraadet i et saadant Forfald, at Bestyrelsen selv maa indrømme, at den maae gaae til Grunde hvis ikke nye Hjælpekilder aabnes for den. Hertil ere imidlertid Udsigterne meget ringe, thi vanskelig vil man faae Folk til at understøtte en Jndretning, der er saa forkert arrangeret at hvert Barn, der er antaget til Forsørgelse paa Flakkebjerg, kommer Stiftelsen, paa circa 150 Rbd. Det eneste Middel, der stod tilbage for at redde dette Selskab var altsaa at erkjende Rigtigheden af den ovenanførte Sætning og overgive Folket, eller de contribuerende Medlemmer Selskabets Bestyrelse, men da dette kun kunde skee ved en Generalforsamling, og visse Folk nære en uovervindelig Frygt for Generalforsamlinger, kan man ikke vente at dette Skridt vil blive gjort, og det saa meget mindre som denne Bestyrelse ikke tidligere har været at formaae hertil, uagtet den ikke alene er bleven opfordret dertil, men man og offentlig har tilkjendegivet sin Misfornøielse med dens Bestyrelse. Under Overskrivt: et Par Ord om Jødernes fuldkomne Emancipation i Danmark, har en Ben Jsrael meent, at det var paa Tiden at Jøderne nøde fuldkommen de samme Rettigheder som de Christne og i Særdeleshed Deelagtighed i de stændiske Rettigheder, og støtter denne Fordring paa at Jøderne her i Landet have udmærket sig i alle de forskjellige Videnskabsgrene og Næringsveie, ligesom de og i flere Lande alt ere givne lige Rettigheder med de christne Borgere. Man kan ikke nægte at Fordringen er billig, og det er derfor at formode, at den indrømmes dem.